Lācene

Lācene (Rubus chamaemorus L.) ir neliels (5 - 30 cm) daudzgadīgs rožu dzimtas lakstaugs, kurš diezgan bieži sastopams Latvijas augstajos purvos un purvainos priežu mežos, aizaugošu ezeru krastos.

Dažādos Latvijas apvidos lācenes tiek sauktas arī par šķomenēm vai šķovenēm, mīklenēm, plocenēm, murenēm u.c.

2026. gadā lācene atzīta par Gada augu Latvijā.Gada augs 2026 — lācene Dabasdati

 Apraksts 
Daudzgadīgs, neliels, ne vairāk kā 30 cm augsts, rožu dzimtas lakstaugs ar gariem, ložņājošiem sakneņiem. Stublājs — stāvs vai pacilus ar nedaudzām zvīņveidīgām zemlapām. Lapas — pamīšus, ar garu kātu, ieapaļas, daivainas, 3 - 6cm diametrā. nereti ar līdz 15 cm gariem kātiem. Ziedi — balti, lieli, līdz 3 cm diametrā, pa vienam stublāja galā. Kauslapas un vainaglapas no 4 līdz 10, bet parasti pa 5. Kauslapas zaļas, strupas, auglim nogatavojoties atliecas. Auglis — sākumā iebalti zaļš, vēlāk sārts un nogatavojoties zeltaini dzeltens kopauglis ar specifisku medus garšu. Zied maijā, jūnijā. Augļi ienākas jau jūlijā, augustā. Tos lieliski var vākt arī negatavus (obligāti jābūt sārtiem), pēc tam izklāt mājās uz auduma un 2—3 dienu laikā ogas nogatavojas bez kvalitātes zaudējumiem. Pārgatavojušies augļi kļūst blāvi dzelteni un negaršīgi.

 Biotopi 
Sūnu purvu un purvaino priežu mežu augu sabiedrībai raksturīga suga, kas nereti veido plašas, klājeniskas audzes.

 Izplatība 
Lācene aug aukstā un mērenā klimata joslās, cirkumpolāra suga. http://linnaeus.nrm.se/flora/di/rosa/rubus/rubuchav.jpg Latvijas teritorijā tās augšana pierādīta kopš ledāja atkāpšanās. Lācenes var atrast un lasīt daudzos Latvijas sūnu purvos un purvainos priežu mežos.

 Literatūra 
 Galenieks, P. u. ct. Latvijas PSR flora III. Rīga 1957.
 Priedītis, N. Latvijas augi. Rīga, 2014.

 Atsauces 

 Ārējās saites 
 Lācene

Kategorija:Rožu apakšdzimta
Kategorija:Ogas